### Resume

I prioriteringen af mindre anlægsprojekter 2022-2023 er der afsat et beløb til forbedring af trafikafviklingen fra [adresse] i krydset [adresse], [adresse]. En forbedring af trafikafviklingen fra [adresse] kan løses på flere måder.

### Sagsfremstilling

Byrådet godkendte den 1. december 2021, punkt nr. 237, anlægsbevilling – trafiksikkerhedsplan 2021-2024 – Handleplan 2022, herunder midler til mindre anlæg hvori krydset [adresse] er prioriteret. Der er overslagsmæssigt afsat 1,45 mio. kr. til [adresse].

Teknisk Udvalg drøftede den 31. maj 2022, punkt nr. 120, drøftelse – kryds [adresse]. Her blev der præsenteret forskellige scenarier for en forbedring af trafikafviklingen. Udvalget ønskede sagen til fornyet behandling med henblik på en beslutning om den konkrete løsning.

Baggrunden for projektet er stigende trængsel for de udkørende fra [adresse] til [adresse], særligt i morgenspidstimen. Med den forsatte udbygning af [adresse] forventes trængslen at stige de kommende år til et niveau, som ikke er ønskeligt hverken ud fra et tidsmæssigt eller trafiksikkerhedsmæssigt perspektiv.

Sussie Dam på det eksisterende kryds viser, at morgentrafikken i år 2030 fra [adresse], vil være brudt sammen med potentielt 65 biler i kø.

Trafikafviklingen kan forbedres med forskellige løsninger. I Nedenstående tabel er de enkelte løsninger sammenholdt i forhold til den potentielle kø i tilfartssporet ind til krydset.

![](data:image/png;base64...)
Tabel 1: Løsninger med kølængde i tilfartsspor og projektoversslag. To tal for samme retning angiver hver sit tilfartsspor.

Se bilag for tegninger.

Det prioriterede projekt under mindre anlæg, med en forbedring af trafikafviklingen fra [adresse] ved etablering af signalanlæg i eksisterende kryds, er prioriterede som projekt nr. 7 i puljen ud fra et projektoverslag på 1,45 mio. kr. Såfremt projektet prioriteres med et projektoverslag på 3,0 mio. kr. i stedet vil projektet være prioriteret som nr. 18.

Såfremt der vælges en anden løsning, end opstilling af signaler i eksisterende kryds, kan midlerne findes ved at udskyde det sidst prioriterede projekt for mindre anlæg 2022/2023. Det sidst prioriterede projekt er signalanlæg [adresse], Vejle.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

En bedre trafikafvikling for de udkørende fra [adresse] til [adresse] vil give en bedre afvikling og mindre tomgang for disse billister. Billister på [adresse] vil afhængig af løsningen i perioder opleve en dårligere afvikling. En forringet afvikling af trafikken generelt kan anspore billister til at finde alternative veje eller andre transportformer.

### Teknik- og Miljødirektøren indstiller,

|  |  |
| --- | --- |
| at | udvalget beslutter, hvilken løsning der skal anlægges. |

### Beslutning

Godkendt.

Gunnar Pedersen var fraværende.